[{"text_idx": "#000002", "text": "Purjetamise tutvustus koolides ja lasteaias"}, {"text_idx": "#000003", "text": "Ta\u0308iskasvanute purjetamise algkursus RS Quest paadiga"}, {"text_idx": "#000004", "text": "Alustame laste purjetamise algo\u0303ppe gruppide komplekteerimisega!\nAlates 01.01.2023 muutub Kalevi Jahtklubi parklates parkimiskord"}, {"text_idx": "#000005", "text": "Alustame laste purjetamise algo\u0303ppe gruppide komplekteerimisega!"}, {"text_idx": "#000008", "text": "Puuduv tuul ja tihe udu ei lasknud ta\u0308na Tallinna lahel purjetada 44. Spinnakeri regati viimase pa\u0308eva vo\u0303istlusso\u0303ite ja nii pa\u0308rjati regati parimad kolmel eelneval pa\u0308eval peetud u\u0308heksa vo\u0303istlusso\u0303idu tulemuste po\u0303hjal. Optimist klassis tuli tiitlivo\u0303itjaks 15-aastane Henrik Puolakka Soomest klubist Helsingfors Segelklubb. Zoom8 klassis oli vo\u0303idukas 17-aastane Britta Maipuu Kalevi Jahtklubi Purjespordikoolist. Pikkade traditsioonidega rahvusvahelisel regatil osales ta\u0308navu ko\u0303igi ebasoodsate olude kiuste sadaku\u0308mme noort purjetajat seitsmest riigist \u2013 Eestist, Soomest, La\u0308tist, Leedust, Taanist, Inglismaalt ja Prantsusmaalt."}, {"text_idx": "#000009", "text": "Optimist klassis oli vo\u0303istlustules 76 noort ja siin olid esindatud ko\u0303igi seitsme osaleva riigi purjetajad. Poodiumikohtade jagamiseks pidasid siin ko\u0303ige tasava\u0308gisemat heitlust neli purjetajat. Esikohale pidasid punkt-punkti duelli Henrik Puolakka Soomest ja Archie Munro-Price Inglismaalt, klubist 8 Days a week, CCSC. Henrik noppis koguseerias neli so\u0303iduvo\u0303itu ning esiku\u0308mne kohad 5-7-8. Teises so\u0303idus saadud 22 punkti ja neljanda so\u0303idu ja\u0308rgse protestilahendi tulemusena saadud diskvalifitseerimise punktid la\u0308ksid kahe halvima resultaadina kogutulemusest mahaarvamisele."}, {"text_idx": "#000010", "text": "Tema konkurent, 13-aastane Archie Munro-Price lo\u0303petas ko\u0303ik so\u0303idud esiku\u0308mnes skooridega 4-8-1-3-10-2-3-4, kuid esimeses so\u0303idus saadud musta lipu stardikaristus andis ka temale siin u\u0308he kindla mahaviske tulemuse lisaks ku\u0308mnenda tulemuse mahaarvamisele. Koondtulemuste vo\u0303rdluses 24 vs 25 punkti ja\u0308i Henrik u\u0308he punktiga peale ja sai siit teda va\u0308ga ro\u0303o\u0303mustanud regativo\u0303idu. Kolmandat kohta pu\u0308u\u0308dsid samuti va\u0308ga tasava\u0308giselt Ricards Mucins (14-aastane) Riia Jahtklubist La\u0308tis ja Vanessa Vuotilainen (15 a) Nyla\u0308ndska Jahtkubist Soomes. Lo\u0303pptulemustes 37 ja 38 punkti andsid siin u\u0308hepunktilise edu Ricards Mucinsile. Eestlaste parimana lo\u0303petas Mia Maria Lipsma\u0308e Kalevi Jahtklubi Purjespordikoolist regati 11 kohaga, saades seeriasse ka u\u0308he suurepa\u0308rase so\u0303iduvo\u0303idu, teise ja kuuenda koha esiku\u0308mnes. Teise ku\u0308mnesse mahtus eestlastest veel 17ndana Andrias Sepp Pa\u0308rnu Jahtklubi Purjespordikoolist, kes sai samuti u\u0308he so\u0303iduvo\u0303idu ning 20ndana Marten Laur Laanela Kalevi Jahtklubi Purjespordikoolist."}, {"text_idx": "#000011", "text": "Tiitlivo\u0303itja Henrik Puolakka oli regati vo\u0303idu u\u0308le va\u0308ga ro\u0303o\u0303mus. \u201eSaime kolme pa\u0308eva jooksul siin purjetada erinevates tingimustes, kuid valdavalt no\u0303rgemates tuultes. Mulle sobivad paremini tugevad tuuled, kuid suutsin leida oma hea mineku ka nendes tingimustes. Oma po\u0303hikonkurenti Archie\u2019t Inglismaalt ja\u0308lgisin hoolega, sest ta oli va\u0308ga kiire ja ka startides hea. Kuigi sellel aastal on vo\u0303istlusi olnud va\u0308hem kui tavaliselt, saime jaanuarikuu lo\u0303pus vo\u0303istelda Hispaanias ning paaril korral nu\u0308u\u0308d suvel juba ka Soomes. Siinsele vo\u0303idule aitas ko\u0303vasti kaasa treenerina Rene Abner. Oma parimaks saavutuseks pean lisaks praegusele Spinnakeri regati vo\u0303idule 46. kohta mo\u0308o\u0308dunud aasta maailmameistrivo\u0303istlustelt Antiguas. Pa\u0308rast Optimist klassi ja\u0308tkan purjetamist Laseril.\u201c"}, {"text_idx": "#000012", "text": "Zoom8 klassis vo\u0303istles 34 purjetajat Eestist ja Soomest. Siin kuulus esikolmik ja kokku esimesed kaheksa kohta esiku\u0308mnes eestlastele. Regati vo\u0303itjaks pa\u0308rjati 17-aastane Britta Maipuu Kalevi Jahtklubi Purjespordikoolist, kelle so\u0303itude seeriasse (11 punkti) mahtus kolm so\u0303iduvo\u0303itu, neli teist kohta ning mahaviseteks la\u0308ksid kolmas ja viies koht."}, {"text_idx": "#000014", "text": "Oma regativo\u0303idu taga na\u0308eb Britta Maipuu stabiilset ja vaid endale keskendunud so\u0303itu. \u201eMa ei mo\u0303elnud niiva\u0308ga, mida ja kuidas teised teevad, vaid keskendusin endale. Samuti olid tuul ja lained mulle va\u0308ga sobivad ja mulle va\u0308ga meeldib sellise ilmaga purjetada. Kuna hetkel ei ole mu trennikaaslasi palju, kellega oma taset vo\u0303rrelda ja ma ei teadnud, mis tasemel ma olen, siis juba esimese pa\u0308eva so\u0303itude tulemused andsid kindlust juurde. Enam kui kolmeku\u0308mne konkurendi ko\u0303rval aga enda paremust na\u0308hes tekkis va\u0308ga hea tunne. Purjetama sattusin umbes kaheksa aastat tagasi oma vanaisa eeskujul, kes mind jahiga merele viis ja see hakkas mulle kohe alguses va\u0308ga meeldima. Mina aga olen peres esimene, kes vo\u0303istluspurjetamisega tegeleb. Olen ka juba praegu purjetanud kahemehepaadil 29er, kus vo\u0303itsime koos Veronika Kuvatovaga hiljuti Hiiumaal toimunud Eesti Meistrivo\u0303istluste etapi \u2013 sellel paadil na\u0308en ka oma la\u0308hitulevikku, sest ja\u0308rgmise u\u0308hemehepaadi jaoks olen liiga va\u0308ikest kasvu. Minu treeneriteks on olnud Mihkel Meiel ja nu\u0308u\u0308d viimased paar aastat Uku Kuusk. Ko\u0303ige a\u0308gedamateks saavutusteks pean eelmisel aastal RS Feval koos oma parima so\u0303bra Romi Safiniga Eesti meistritiitli saamist ja muidugi ka ta\u0308nast Spinnakeri regati vo\u0303itu,\u201c lausus Britta silmade sa\u0308rades."}, {"text_idx": "#000018", "text": "Regati kiiremad uudised Facebookis /Spinnaker.Regatt/"}]